kardosdrur/scandi-wiki huggingface dataset:
Randers Cimbria

Randers Cimbria er en dansk basketball klub, som er hjemmehørende i Randers. Cimbria afvikler sine hjemmebanekampe i Arena Randers

Klubbens historie 
Randers Cimbria er etableret i 1951 og fusionerede i 1973 med Randers Basketball klub. 

Randers Cimbria rykkede op i Basketball ligaen i 2000, rykkede ud i 2010 og har siden 2012 igen været at finde i Danmarks bedste Basketballrække.

Resultater 
Randers Cimbria har opnået følgende resultater:

DM 
 DM-Sølv (2 stk): 2013/2014 efter nedlerlag til Bakken Bears og igen i 2019/2020 efter Bakken Bears.
 DM-Bronze (3 stk): 2008/09 efter sejr over Næstved den 18/4/2009 i bronzekampen og igen mod Næstved i 2017/2018. Senste bronze kom efter en sejr over Horsens på 100-85 i 2022/23 sæsonen.
 Semifinaledeltagelse (3 stk)  i 2012/2013 med nederlag på 3-1 i kampe til Svendborg Rabbits. Bronzekamp mod Horsens IC den 14/4/2013 tabt med 100-72 (51-50). Semifinaledeltagelse igen i 2018/2019 og 2020/2021.

Pokalturnering 
 Bedste placering: 

 Pokalfinale 2023 med sølvmedalje efter Bakken Bears. 
 Pokalfinale, 2015 med sølvmedalje efter Horsens IC. 
 Semifinaledeltagelse i 2006/2007. Samlet nederlag til Bakken Bears i 2 kampe. Efter nederlag på hjemmebane den 7/12-2006 med 88-93, blev det til sejr i den 2. semifinale på udebane den 20/12/2006 med cifrene 85-82. Et 3 pointsforsøgs i kampens døende sekunder kunne have givet Randers Cimbria adgang til pokalfinalen, men forsøget prellede af på ringen.

Semifinaledeltagelse i 2009/2010. Samlet nederlag til Svendborg Rabbits, efter nederlag i den første kamp den 10/12/2009 på udebane med 100-62 og nederlag den 22/12/2009 med 89-57 i den anden kamp.

 Pokalfighter:

Årets Forsvarsspiller 
 Bonell Colas (2012/13)
 Bakary Camara (2022/23)

Årets spiller (MVP) 
 Bonell Colas (2008/09)

Årets træner (coach) 
 Mark Collins (2008/09)
 Jimmy Moore (2019/20)
 Jimmy Moore (2022/23)

Førsteholdstruppen

Spillertruppen 2015/16-sæsonen

Trænere 2012/13-sæsonen 

Opdateret 23. April 2013.

Eksterne henvisninger 
Randers Cimbria hjemmeside
Randers Cimbria at Eurobasket.com
Basket Ligaen
Danmarks Basketball Forbund 

Basketballklubber i Danmark
Etableret i 1951
Cimbria
Mogens Kruse

Mogens Kruse (ca. 1628 – 12. oktober 1677, måske i København) var en dansk officer og godsejer, far til Ulrik Christian Kruse.

Karl Gustav-krigene 
Han var søn af Otte Kruse til Ballegård (død 1628, gift 1. gang med Magdalene Krabbe, født ca. 1581) og Sophie Staverskov (død tidligst 1668, gift 2. gang 1635 med Laurids Ebbesen (Udsen) til Tulstrup, 1559-1646), fik undervisning på Sorø Akademi og immatrikuleredes 1646 ved universitetet i Leiden. 1650 foretog han, da hofjunker, på ny en rejse til udlandet, sandsynligvis for at uddanne sig i krigsvæsenet. Samme år havde hans moder, enke 2. gang efter Laurids Ebbesen til Tulstrup, købt Spøttrup, og af denne gård kom Kruse o. 1653 i besiddelse. Et par år efter blev han ansat som løjtnant ved et kompagni jyske sogneryttere, og 1657 blev han ritmester for kompagniet. Senere på året fik Kruse udnævnelse som generaladjudant til hest. I øvrigt forlyder der intet om hans deltagelse i krigen i dette og det følgende år, men 1659 blev det overdraget ham som oberst at oprette et nørrejysk rytterregiment, og med dette stødte han til landgangshæren, der samledes i Kiel under Hans Schack, og som i forening med Ernst Albrecht von Ebersteins aldeles tilintetgjorde den svenske hær på Fyn 14. november i det glimrende slag ved Nyborg.

Den Skånske Krig 
1661 opløstes regimentet; Kruse fik sin afsked og vendte hjem til Spøttrup. Den tidligere velstående mand var imidlertid som så mange andre af hans standsfæller blevet forarmet ved krigen, og 1665 måtte han gøre opbud. De året efter stedfindende rustninger kom ham nu til pas; han meldte sig på ny til krigstjeneste og blev ansat som chef for det såkaldte Viborgske Kompagni af den jyske rostjeneste. 1670 stilledes han ved den nye ordning i spidsen for rostjenesten over hele landet, og han beklædte denne Post indtil udbruddet af Den Skånske Krig, da det nationale rytteri deltes i det jyske og det sjællandske regiment. Kruse fik anførselen over det første og viste sig ved alle lejligheder under krigen som en rådsnar og kyndig soldat. Særlig udmærkede han sig i slaget ved Lund 4. december 1676, hvor hans regiment under den store rytterattake ved galgebakken greb ind i kampen med kraft og tapperhed for at fravriste fjenden sejren og var det sidste, der forlod denne del af valpladsen.

Kruse var to gange gift: 1. gang 18. september 1653 i Odense med Else Vind (død 9. september 1655), datter af rigsråd Iver Vind (1590-1658) og Helvig Skinkel (1602-1677). 2. gang 21. maj 1661 i Viborg med Helvig Krabbe (begravet 26. juni 1714 i Tårup, Fjends Herred), datter af Iver Krabbe (ca. 1585-1641) og Dorthe Juul (1609-1664, gift 2. gang 1649 med Erik Høg til Bjørnholm, død 1673).

Han er gengivet i et portrætmaleri fra 1700-tallet (Gavnø) efter ukendt forlæg.

Kilder 
 

Kavaleriofficerer fra Danmark
Godsejere fra Danmark
Danskere i 1600-tallet
Personer i Karl Gustav-krigene fra Danmark-Norge
Personer i Den Skånske Krig fra Danmark-Norge
Artikler fra 1. udgave af Dansk biografisk leksikon
San Lorenzo (Panama)

Ruinerne af Fort San Lorenzo er beliggende ved udmundingen af Chagres floden i provinsen Colóni i Panama. Sammen med den befæstede by Portobelo, beliggende 46 km mod nordøst, blev Fort San Lorenzo i 1980 optaget på UNESCOs Verdensarvsliste under navnet "Befæstninger på den Karibiske side af Panama." Disse forter var en del af det defensive system bygget af Spanien for at forsvare den transatlantiske handel. Fortet er et godt eksempel på militær arkitektur fra det 16. og 17. århundrede.

Eksterne henvisninger 

Verdensarvsområder i Nord- og Sydamerika
Bygninger, konstruktioner og anlæg i Panama
Victor Cadet

Victor Antoine Jules Cadet (født 17. juni 1878, død 22. september 1911) var en fransk vandpolospiller og svømmer som deltog i OL 1900 i Paris.

Cadet vandt en sølvmedalje i svømning under OL 1900 i Paris. Han var med på det franske hold Tritons Lillois som kom på en andenplads i holdkonkurrencen i 200 meter.

Han deltog også i vandpoloturneringen.

Eksterne henvisninger 

Vandpolospillere fra Frankrig
Svømmere fra Frankrig
René Tartara

René Pierre Charles Tartara (14. november 1881 - 23. september 1922) var en fransk vandpolospiller og svømmer som deltog i OL 1900 i Paris.

Tartara vandt en bronzemedalje i svømning under OL 1900 i Paris. Han var med på det franske hold Pupilles de Neptune de Lille som kom på en tredjeplads i holdkonkurrencen i 200 meter.

Han deltog også i vandpoloturneringen.

Eksterne henvisninger 

Vandpolospillere fra Frankrig
Svømmere fra Frankrig
Olympiske bronzemedaljevindere fra Frankrig
Medaljevindere ved sommer-OL 1900
ÆON

, almindeligvis skrevet AEON Co., Ltd., er et holdingselskab for en række datterselskaber, der benytter navnet ÆON. Det har hovedsæde i Chiba en forstad til Tokyo.

Koncernen driver AEON Retail-butikker (tidligere kendt som JUSCO-supermarkeder) direkte i Japan. Imens AEON CO. (M) BHD driver alle AEON Retail-butikker direkte i Malaysia. 

Æon er den næst største detailhandelsvirksomhed i Japan. Koncernens detailhandelsnetværk består af 129 konsoliderede datterselskaber og 26 associerede selskaber indenfor convenience stores "Ministop", supermarkeder, indkøbscentre, specialbutikker inklusive Talbots.

Historie 
Koncernen er oprindeligt grundlagt i 1758 af grundlæggeren .Den nuværende virksomhed er etableret i september 1926. I 1970 skabte tre virksomheder (Futagi, Okadaya, and Shiro) JUSCO Co., Ltd. Medarbejdere besluttede ved afstemning at virksomheden skulle hedde "Japan United Stores Company." 21. august 2001 blev virksomheden til ÆON Co., Ltd. 21. august 2008 ændres virksomhedsstrukturen således at ÆON Co., Ltd. blev til et holdingselskab, mens ÆON Retail Co., Ltd. overtog ÆON Co., Ltd. detailhandelsoperationer.

1. marts 2011 blev alle JUSCO og SATY-butikker under AEON-paraplyen og deres navne blev ændret til Aeon, mens alle JUSCO-butikker og indkøbscentre i Malaysia skiftede navn til Æon i marts 2012. Til trods for dette drives stadig JUSCO-butikker i Kina og nogle andre lande.

November 2012 overtog AEON Carrefour Malaysias aktiviteter til en værdi af 250 mio. €. Alle nuværende Carrefour hypermarkeder og supermarkeder i Malaysia skifter navn til "AEON Big".

Datterselskaber 
AEON Retail Co., Ltd.AEON Hokkaido CorporationSunday Co., Ltd.AEON Kyushu Co., Ltd.Maxvalu Chubu Co., Ltd.Maxvalu Nishinihon Co., Ltd.Maxvalu Tohoku Co., Ltd.Maxvalu Tokai Co., Ltd.Maxvalu Hokkaido Co., Ltd.Ministop Co., Ltd.

Kilder 

 Æon Financial Results for FY 2010 (ended on February 28, 2011)

Eksterne henvisninger 

 Æon Co., Ltd.

Detailvirksomheder fra Japan
Virksomheder i Tokyo
Chiba
Georges Leuillieux

Georges Robert Félix Constant Leuillieux (3. august 1879 - 1. maj 1950) var en fransk vandpolospiller og svømmer som deltog i OL 1900 i Paris.

Leuillieux vandt en bronzemedalje i svømning under OL 1900 i Paris. Han var med på det franske hold Pupilles de Neptune de Lille som kom på en tredjeplads i holdkonkurrencen i 200 meter.

Han deltog også i vandpoloturneringen.

Eksterne henvisninger 

Vandpolospillere fra Frankrig
Svømmere fra Frankrig
Medaljevindere ved sommer-OL 1900
Olympiske bronzemedaljevindere fra Frankrig
Personer fra Lille
Georg Wilhelm Brüel

Georg Wilhelm Brüel (5. april 1752 i Uslar i Hannover – 18. maj 1829 på Egelund) var en dansk forstmand.

Brüel var født 5. april 1752 i Uslar i Hannover, hvor hans fader var amtmand. Efter en omhyggelig og mangesidig uddannelse ved universitetet og i skoven kom han 1777 til Danmark, hvor han lagde plan for den preussiske minister grev Hardenbergs skove i Jylland og på Lolland, senere tillige for en stor mængde andre skove. 1788 blev han inspektør for skovanlæggene på de jyske heder, få år efter desuden for Sorø Akademis skove og de sydlige spredte statsskove; 1805 overførster på Kronborg, Frederiksborg og Hørsholm Amter, hvor han forblev til sin død, 18. maj 1829. Han blev kammerråd 1801, Ridder af Dannebrog 1809 og virkelig justitsråd 1811.

Brüel har skrevet et par forstlige afhandlinger, men sin største betydning havde han som praktisk skovbruger og embedsmand, særlig som grundlægger af vort hedeskovbrug.

Han var gift først med Mette Marie f. Budtz, datter af birkedommer Budtz på Frisenvold, siden (1796) med Marie Christine f. Schnabel. Fra ham nedstammer flere danske skovbrugere med navnet Brüel.

Kilder 
 Adolf Oppermann, "Georg Wilhelm Brüel", i: C.F. Bricka (red.), Dansk biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 A. Oppermann, Bidrag til det danske Skovbrugs Historie.

Eksterne henvisninger 
 

Personer i Dansk Biografisk Leksikon
Personer fra Hannover
Overførstere fra Danmark
Danskere i 1700-tallet
Danskere i 1800-tallet
Riddere af Dannebrog
Justitsråder fra Danmark
Ulrik Frederik Brüggemann

Ulrik Frederik Brüggemann (20. februar 1671 i Itzehoe – 1. juni 1735) var en dansk officer og godsejer, far til Valdemar Brüggemann.

Han var en søn af etatsråd Nicolaus Brügmann til Ulriksholm og Østergård og Gesilla Hausmann. 1686 den 31. juli udnævnt til hofjunker. Da han 1689 stod som fændrik ved Prins Georgs Regiment, har han muligvis fulgt den bataljon af dette, som med hjælpetropperne samme år gik til Irland. 1693 kom han til Norge og blev året efter kaptajn ved 1. norske Infanteriregiment. Han giftede sig 30. august 1705 med Anna Stockfleth, der var født i Christiania 1688 og var en datter af etatsråd  og Cathrine Margrethe Skougaard. Han blev major 1710, men fra august 1712 stod han som oberstløjtnant ved Akershus' Regiment. Da Carl XII i 1716 faldt ind i Norge, kom han med et lille strejfkorps til Hølands Præstegæld, hvor det den 9. marts kom til en navnkundig kamp. Hans overordnede oberst Ulrik Christian Kruse erhvervede sig ved denne lejlighed sit berømmelige navn ved sin tapperhed, men U. F. Brüggemann, der havde forsømt at sikre sine tropper, blev om natten taget til fange i sin seng. Krigsretten dømte ham 1717 til at have sin charge fortabt, men hans gode familieforbindelser bevirkede en formildelse i dommen, så at han fik sin afsked af tjenesten. Ved en revision, som sagen blev underkastet 1719, blev der endogså meddelt ham en fornyet afsked med obersts karakter. Hølands-affæren og Brüggemanns forhold vakte i hin tid megen opsigt, vel ikke mindst fordi nordmændenes optræden i denne krig i alle henseender ellers var så udmærket. Efter sin afsked købte Brüggemann 1719 Elvedgård på Fyn og gav sig nu kun af med bestyrelsen af dette gods, hvis hovedgård han byggede færdig 1721. Han døde 1. juni 1735. Enken solgte Elvedgård 1744. I tællingen 1748 over adelige bor enken, oberstinde Anna de Stochflet, i Kirke Helsinge sogn, mellem Kalundborg og Slagelse. Hun døde i sognet på Helsingegård i 1753, begravedes 29. januar. Brüggemann-slægten havde en gravkælder i Kirke Helsinge kirke, hvor hun, ægtemanden og sønnen Valdemar fik plads. Desuden 2 ugifte døtre, 2 gifte døtre og svigersønner, en svigerdatter og et barnebarn.

Noter

Litteratur 
 P.F. Rist, "Ulrik Frederik Brüggemann", i: C. F. Bricka (red.), Dansk biografisk Lexikon, København: Gyldendal 1887-1905.
 Norsk militært Tidsskrift, 1838-40.
 Lauritz Schebye Vedel Simonsen: Samlinger til den fyenske herregaard Elvedgaards historie i anledning af Secularfesten paa samme den 1 juli, 1845, Hefte 2, Trykt 1846. - side 111-138 og sporadisk videre.

Personer i Dansk Biografisk Leksikon
Officerer fra Danmark
Personer i Den Store Nordiske Krig fra Danmark-Norge
Godsejere fra Danmark
Personer fra Itzehoe
Danskere i 1600-tallet
Danskere i 1700-tallet
Ulrik Frederik
Valdemar Brüggemann

Valdemar Brüggemann (1714 – 23. februar 1793 i København) var en dansk officer, Ridder af Dannebrog.

Han var søn af oberst Ulrik Frederik Brüggemann, trådte 1734 i militær tjeneste ved søndre jyske nationale Infanteriregiment, hvor han 1738 blev kaptajn; 1744 blev han forsat til Kronprinsens Regiment og herfra 1748 til Livgarden til Fods som kompagnichef, i hvilken stilling han samme år fik karakter som major, 1752 som generaladjudant, o. 1754 som oberstløjtnant af infanteriet og 1755 som oberst. 1759 blev han ansat ved 1. oplandske nationale Infanteriregiment, med hvis ene bataljon han samme år sendtes til hæren, der samledes i Holsten, og ved tilbagekomsten her fra chef for 1. vesterlenske Infanteriregiment, 1769 generalmajor og chef for 2. smålenske Infanteriregiment, 1774 Hvid Ridder og 1781 generalløjtnant. 1785 afgik han fra tjenesten med generals karakter og tog ophold i København, hvor han ugift døde i huset hos sin nevø, kommandør i Flåden William Walker Stockfleth, 23. februar 1793. Den 8. marts 1793 hensat i Kirke Helsinge kirke.

Kilder 
 S.A. Sørensen, "Valdemar Brüggemann", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Generaler fra Danmark
Riddere af Dannebrog (1671-1808)
Danskere i 1700-tallet
Valdemar
Western (Ghana)

Western Region er en af Ghanas regioner. Administrationsbyen er Sekondi. Regionen dækker et område som strækker sig fra grænsen til Elfenbenskysten i vest til Central Region i øst og til Ashanti mod nordøst . Den inkluderer landets sydligste punkt, Cape Three Points.

Regionen har Ghanas største regnmængde, frodige skove og frugtbar landbrugsjord. Der findes flere guldminer. 

Kulturelt domineres regionen af nzema, en gren af akan-kulturen. De vigtigste afrikanske sprog er fante og nzema. Kristendom er vigtigste religion, men traditionel fetichkult er også udbredt.

Kwame Nkrumah, Ghanas første statsoverhoved, blev født i Nkroful i Western Region. Han arbejdede i 1930'erne som lærer i Axim.

De vigtigste floder er Ankobra, Pra og Tana. Sidstnævnte markerer over en strækning den vestlige rigsgrænse. 

Regionen er kendt for landsbyen Nzulezo, som er bygget på stolper og platforme over vand. I regionen ligger også Bia National Park og Ankasa naturbeskyttelsesområde . Der findes flere forter bygget af forskellige europæiske koloniherrer fra 1512 og fremover.

Byer og landsbyer
Axim
Elubo
Nkroful
Nzulezo
Sekondi
Takoradi

Ghanas regioner
Danske Torpare

Danske Torpare er en forening for danskere med fritidsejendom i Sverige. Foreningen, der (pr. 2012) har ca. 11.000 medemsfamilier, blev oprettet 1980 på initiativ af Bernhard Frederiksen, Hørsholm, der så behov for erfaringsudveksling om huskøb i Sverige. 

Det svenske udtryk "torpare" er historisk en bruger eller forpagter af et beskedent jordbrug, som skal yde arbejde til gengæld for brugen, svarende til den danske husmand. Flertalsbetegnelsen hedder det samme.

Foreningen, der har sin største opbakning i Københavns-området og Nordsjælland, har gradvist udviklet sig fra hovedsageligt at være en kulturel og "social", lidt indadvendt forening og mødested til – med særlig vækst i det første årti i 2000 – at være en interesseorganisation for forbruger- og grundejerpolitiske spørgsmål i dialog med svenske og danske myndigheder og private virksomheder.

Foreningen driver rådgivnings- og kursusaktiviteter og forhandler leverandøraftaler for medlemmerne. Økonomien er baseret på medlemskontingenter og annonceindtægter, uden offentlige tilskud. Foreningen har et sekretariat med 4-5 ansatte. Medlemsbladet "Torpare" udkommer 6 gange om året.

Torpare
Tisch School of the Arts

Tisch School of the Arts (også kaldet Tisch og TSOA) er en af de 15 skoler, der udgør New York University. Tisch blev grundlagt i 1965 og er et af USA's førende centre for studier i scenekunst.

Tisch tilbyder flere bacheloruddannelser og studieprogrammer på kandidatniveau, fx indenfor dans, drama, film, musik, dramatik, fotografi og musikteater. Skolen tilbyder også et businessprogram i samarbejde med NYU's Stern School of Business.

Tisch blev grundlagt med fokus på film og teater men har etableret sig som et af de førende skoler i landet med afdelinger indenfor dans, teater design og filmstudier. Skolen har syv bachelorprogrammer og ti overbygningsuddannelser.

Med en gave fra Laurence A. og Preston Robert Tisch blev det i 1982 muligt at erhverve og renovere nr. 721 på Broadway, hvor de fleste af skolens uddannelser i øjeblikket har til huse. Skolen fik ved den lejlighed sit nuværende navn.

Overbygningsuddannelserne på Tisch School of the Arts har siden starten i 1966 udviklet sig til nogle af de mest krævende og anerkendte MFA-programmer. Programmet modtager årligt ansøgninger fra over 900 skuespillere, men kun 16 bliver optaget.

Afdelingen for dans er også ekstremt selektiv, idet i gennemsnit blot 30 dansere optages årligt. Underviserne har erfaring fra anerkendte kompagnier, fx Houston Ballet, Merce Cunningham's Company og American Ballet Theatre blandt andre.

Tisch har også et institut for film og TV. Det fireårige bacheloruddannelse giver de studerende en bred forståelse af de æstetiske, tekniske og praktiske aspekter ved film- og tv-produktion. I en rapport fra 2001 blev Tischs filmskole placeret som en af de bedste i landet. Blandt skolens kendte studerende kan Oliver Stone
og Martin Scorsese nævnes.

Noter

Eksterne henvisninger 

 Tisch School of the Arts

Uddannelse i New York City
Kultur i New York City
Etableret i 1965
The Monster Ball Tour

The Monster Ball Tour var den amerikanske musiker, Lady Gagas anden globale turné. Turnéen blev gennemført for at promovere Gagas andet album The Fame Monster (2009), men havde også sange fra debutalbummet, The Fame (2008) på sætlisten. Turnéen varede fra 2009 til 2011, og koncerterne blev spillet i arenaer og på stadions. Gaga omtalte selv showet som den første "pop electro opera" nogensinde. Turnén besøgte også København og Herning.

Eksterne henvisninger 

Lady Gaga
Musik i 2009
Musik i 2010
Musik i 2011
The Fame Ball Tour

The Fame Ball Tour var den amerikanske sangerinde, Lady Gagas debutturné. Turnéen skulle promovere debutalbummet, The Fame (2008). I Nordamerika begyndte koncerterne i marts, hvorefter der fulgte en rækker koncerter i først Oceanien og derefter i Europa. Senere kom Gaga til Asien. Hun optrådte også som en del af turen ved Englands V Festival. Gaga beskrev turnéen som en slags museumsshow i Andy Warhol-stil.

Eksterne henvisninger 

Lady Gaga
Musik i 2009
Rob Fusari

Rob Fusari er en pladeproducer og sangskriver, der formentlig er bedst kendt for sit arbejde med den amerikanske musiker, Lady Gaga.

Musikproducere fra USA
Personer fra New Jersey
Deepak Chopra

Deepak Chopra (hindi: दीपक चोपड़ा) (født 22. oktober 1946) er en indisk-amerikansk læge og New Age-guru og måske den rigeste og mest berømte inden for alternativ medicin i USA. Chopra har undervist i medicin på Tufts University, Boston University og Harvard University. Han blev stabschef på New England Memorial Hospital (NEMH) i Massachusetts, før han havde fået etableret en privat praksis. I 1985 mødte Chopra Maharishi Mahesh Yogi, som inviterede ham til at studere på Ayurveda. Chopra forlod sin stilling på NEMH for at praktisere Ayurveda-medicin.. På dansk er udgivet selvhjælpsbogen De syv spirituelle love for succes. 

Litteratur på dansk

 Chokra, Deepak (2018): De syv spirituelle love for succes. Gyldendal

Noter 

Læger fra USA
Alternativ behandling
Nicola Formichetti

Nicola Formichetti (født 31. maj 1977) er en italiensk-japansk "fashion director". Han er bedst kendt som kreativ direktør for det franske modehus MUGLER og for sit hyppige samarbejde med sangerinden og performance-kunstneren Lady Gaga. Formichetti er også kendt som fashion director for Vogue Hommes Japan. Han er skrivende redaktør på flere andre modemagasiner og er fashion director for tøjfirmaet Uniqlo. I november 2010 blev han omtalt som "en af de mest indflydelsesrige kræfter i modeverdenen i dag".

Noter 

Modeskabere
Lady Gaga
Convent of the Sacred Heart

Convent of the Sacred Heart er en katolsk pigeskole på Manhattan i New York. Skolen har klasser fra før børnehavealderen til 12. klasse. Den er beliggende i Upper East Side ved krydset mellem East 91st Street og Fifth Avenue.

Skolen har til huse i Otto H. Kahn House og i James A. Burden House, som begge er udpeget som bevaringsværdige mindesmærker af New Yorks myndigheder. Skolen er en af dyreste og mest eksklusive på Manhattan.

Eksterne henvisninger 
 Convent of the Sacred Heart

Bygninger, konstruktioner og anlæg på Manhattan
Uddannelse i New York City
Uddannelsesinstitutioner i USA
Guys and Dolls

Guys and Dolls er en musical med musik og tekst af Frank Loesser til en historie af Jo Swerling og Abe Burrows. Musicalen er baseret på "The Idyll of Miss Sarah Brown" og "Blood Pressure", to noveller af Damon Runyon,, men stykket låner også personer og handlingselementer fra andre historier af Runyon, særligt "Pick the Winner".

Premieren fandt sted på Broadway i 1950. Stykket fik over 1.200 opførelser og vandt en Tony Award for bedste musical. Musicalen har fået adskillige genopførelser på Broadway og i London og er desuden blevet indspillet som film i 1955 med Marlon Brando, Jean Simmons, Frank Sinatra og Vivian Blaine i hovedrollerne.

Guys and Dolls vandt en Pulitzer for bedste drama i 1951. Beslutningen blev imidlertid omstødt, idet den amerikanske komité House Un-American Activities Committee (HUAC) havde indledt en undersøgelse af Abe Burrows påståede kommunistiske sympatier, hvorfor juryen ved Columbia University brugte sin vetoret imod prisoverrækkelsen; der blev ikke uddelt en Pulitzer for drama det år.

Noter

Litteratur 
 Davis, Lee. "The Indestructible Icon" in ShowMusic, vinteren 2000-01: 17-24, 61-63
 Loesser, Susan (1993): A Most Remarkable Fella: Frank Loesser and the Guys and Dolls in His Life. Donald I. Fine, New York .
 Stempel, Larry (2010). Showtime: A History of the Broadway Musical Theater. New York: W.W. Norton and Company. 
 Suskin, Stephen (1990). Opening Night on Broadway: A Critical Quotebook of the Golden Era of the Musical Theatre. New York: Schrimmer Books.

Eksterne henvisninger 
 Guys and Dolls, Music Theatre International
 Guys and Dolls, Guide to Musical Theatre
 Guys and Dolls, StageAgent.com

Musicals fra USA
Musik i 1950